ปั่นจักรยานกลับบ้านทางใหม่
เป็นอันได้เจอของอร่อยทุกครั้ง

วันนี้เลือกแวะร้านนี้ เพราะดูเป็นร้านห้องแถวที่เคารพสิทธิคนเดินเท้า  ไม่ตั้งวางของหรือโต๊ะระรานทางเดินฟุตบาธ  ทั้งๆ ที่ตลอดแนวบริเวณนี้มีร้านค้ารถเข็นเกะกะเพียบ

first impression ได้ใจไปแล้ว
เหลือว่าร้านห้องแอร์แบบนี้ในทำเลนี้ ไม่รู้ว่าราคาจะแพงเกินงบคนหาเช้ากินค่ำหรือเปล่า

แต่ก็ลองก้าวเข้าไปดู

ผมพบว่าราคาไม่แพงอย่างที่คิด ข้าวหน้าเป็ดเริ่มต้นที่ 40 บาท

ผมสั่งข้าวหน้าเป็ดหมูกรอบ ราคา 60 บาท ได้มาปริมาณที่คนกินจุอย่างผมถือว่าแฮปปี้ครับ

รสชาติหมูกรอบ หนังกรอบเนื้อนุ่มยอดเยี่ยม เป็ดเนื้อชุ่มไม่แห้งพร้อมราดน้ำเป็ดมาแบบพอดีๆ  กลมกล่อมมากครับสำหรับเมนูนี้

ไม่รู้ว่าจะไม่ให้ห้าคะแนนเต็มได้อย่างไร

อ่อ ร้านเขาท่าทางมีนะบบจัดการที่ดีมาก
20:30 ถึงเวลาร้านปิด พนักงานเก็บของทันทีดูเป็นระบบดี

วันนี้ไม่ขายอาหารตามสั่งก็มีบอร์ดไปปิดเมนูอาหารตามสั่ง

วันที่ 22 ก.พ.เป็นต้นไปจะปรับราคาอาหารบางรายการก็มีการปิดประกาศแจ้งล่วงหน้าชัดเจน

เจอแบบนี้ ยกให้เป็นร้านในดวงใจไปเลยครับ